
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2468 

17 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των όρων και των απαιτήσεων παρα¬ 
γωγής και διάθεσης τροφίμων οικοτεχνικής πα¬ 
ρασκευής και των διαδικασιών καταχώρισης των 
μονάδων παρασκευής αυτών στο Κεντρικό Ηλε¬ 
κτρονικό Μητρώο Οικοτεχνίας (ΚΗΜΟ). 1 

Λύση της Δημοτικής Κοινωφελούς Επιχείρησης με 
την επωνυμία «Δημοτική Κοινωφελής Επιχείρηση 
Δήμου Μάνδρας- Ειδυλλίας», με διακριτικό τίτλο 
(Κ.Ε.ΔΗ.Μ.Ε.), μεταφορά του προσωπικού και ανά¬ 
ληψης των δραστηριοτήτων της από το ΝΠΔΔ 
ΔΟΚΑΠΜΕ του Δήμου Μάνδρας - Ειδυλλίας κα¬ 
θώς και την ανάληψη από το Δήμο των οφειλών 
της επιχείρησης προς το Ελληνικό Δημόσιο, τα 


Ασφαλιστικά Ταμεία και τους εργαζομένους. 2 

Υπέρβαση του ανώτατου ορίου των 60 ημερών κίνη¬ 
σης εκτός έδρας, κατά 20 ημέρες για τον υπάλ¬ 
ληλο του κλάδου ΔΕ Οδηγών που εκτελεί καθή¬ 
κοντα οδηγού του Περιφερειάρχη Θεσσαλίας.... 3 


ΑΠΟΦΑΣΕΙ Σ 

Αριθμ. 4912/120862 (1) 


Καθορισμός των όρων και των απαιτήσεων παραγω¬ 
γής και διάθεσης τροφίμων οικοτεχνικής παρασκευ¬ 
ής και των διαδικασιών καταχώρισης των μονάδων 
παρασκευής αυτών στο Κεντρικό Ηλεκτρονικό Μη¬ 
τρώο Οικοτεχνίας (ΚΗΜΟ). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 56 παρ. 2 και 62 παρ. 5 περ. β' του 
Ν. 4235/2014 «Διοικητικά μέτρα, διαδικασίες και κυρώσεις 
στην εφαρμογή της ενωσιακής και εθνικής νομοθεσίας 
στους τομείς των τροφίμων, των ζωοτροφών και της 
υγείας και προστασίας των ζώων και άλλες διατάξεις 
αρμοδιότητας του Υπουργείου Αγροτικής Ανάπτυξης 
και Τροφίμων» (Α'32). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κυρώθηκε 


με το άρθρο πρώτο του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98). 

2. Τους Κανονισμούς, όπως ισχύουν: 

α) (ΕΚ) αριθ. 178/2002 του Ευρωπαϊκού Κοινοβουλί¬ 
ου και του Συμβουλίου, της 28ης Ιανουάριου 2002, για 
τον καθορισμό των γενικών αρχών και απαιτήσεων της 
νομοθεσίας για τα τρόφιμα, για την ίδρυση της Ευ¬ 
ρωπαϊκής Αρχής για την Ασφάλεια των Τροφίμων και 
τον καθορισμό διαδικασιών σε θέματα ασφαλείας των 
τροφίμων (ΕΕ Ι_ 031/1.2.2002, ο. 1). 

β) (ΕΚ) αριθ. 852/2004 του Ευρωπαϊκού Κοινοβουλίου 
και του Συμβουλίου, της 29ης Απριλίου 2004, για την 
υγιεινή των τροφίμων (ΕΕ Ε 139/30.4.2004, ο. 1). 

γ) (ΕΕ) αριθ. 1169/2011 του Ευρωπαϊκού Κοινοβουλίου 
και του Συμβουλίου, της 25ης Οκτωβρίου 2011, σχετικά 
με την παροχή πληροφοριών για τα τρόφιμα στους 
καταναλωτές, την τροποποίηση των κανονισμών του 
Ευρωπαϊκού Κοινοβουλίου και του Συμβουλίου (ΕΚ) αριθ. 
1924/2006 και (ΕΚ) αριθ. 1925/2006 και την κατάργηση 
της οδηγίας 87/250/ΕΟΚ της Επιτροπής, της οδηγίας 
90/496/ΕΟΚ του Συμβουλίου, της οδηγίας 1999/10/ΕΚ 
της Επιτροπής, της οδηγίας 2000/13/ΕΚ του Ευρωπα¬ 
ϊκού Κοινοβουλίου και του Συμβουλίου, των οδηγιών 
της Επιτροπής 2002/67/ΕΚ και 2008/5/ΕΚ και του κα¬ 
νονισμού (ΕΚ) αριθ. 608/2004 της Επιτροπής (ΕΕΕ 304, 
22.11.2011, σ.18). 

3. Το Π.δ. 70 (ΦΕΚ 114/Α72015) «Περί ανασύστασης 
Υπουργείων». 

4. Την αριθ. ΥΙγ/Γ.Π./οικ. 35797 απόφαση του Υπουρ¬ 
γού Υγείας και Κοινωνικής Αλληλεγγύης «Πιστοποιητι¬ 
κό υγείας εργαζομένων σε επιχειρήσεις υγειονομικού 
ενδιαφέροντος» (Β'199/11.04.2012). 

5. Την αριθ. 3724/162303/22.12.2014 κοινή υπουργική 
απόφαση «Εθνικά μέτρα και παρεκκλίσεις στον τομέα 
των τροφίμων ζωικής προέλευσης σε εφαρμογή των Κα¬ 
νονισμών (ΕΚ) 852/2004 και (ΕΚ) 853/2004» (ΦΕΚ 3438 Β'). 

6. Τον Κώδικα Τροφίμων και Ποτών. 

7. Τους Κανόνες ΔΙ.Ε.Π.ΠΥ της υπουργικής απόφασης 
Α2-718/2014 (ΦΕΚ 2090/Β'/31-7-2014). 

8. Το Π.δ. 73 (ΦΕΚ 116/Α'/2015) «Περί διορισμού Αντι¬ 
προέδρου της Κυβέρνησης,Υπουργών, Αναπληρωτών 
και Υφυπουργών». 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 
Ορισμοί 

1.Για τους σκοπούς της παρούσας απόφασης ισχύουν 
οι ακόλουθοι ορισμοί 

α) «Τρόφιμα οικοτεχνικής παρασκευής»: Τρόφιμα τα 
οποία παράγονται από τη μεταποίηση, μικρής κλίμακας, 
αγροτικών προϊόντων αποκλειστικά ιδίας παραγωγής, 
από τον επαγγελματία αγρότη, στη μονάδα τροφίμων 
οικοτεχνικής παρασκευής, τα οποία προορίζονται για 
άμεση διάθεση στον καταναλωτή 
β) «Μεταποίηση μικρής κλίμακας»: 
αα) οι μεταποιητικές δραστηριότητες οι οποίες 
ασκούνται σε εγκαταστάσεις με εγκατεστημένη κινη¬ 
τήρια ισχύ που δεν ξεπερνά τα 10 1<νν, σύμφωνα με την 
περ. ιγ' της παρ. 3 του άρθρου 18 του Ν. 3982/2011 (ΑΊ43), 
όπως προστέθηκε με την παρ. 3 του άρθρου 44 του 
Ν. 4155/2013 (ΑΊ20). Στο όριο του πρώτου εδαφίου δεν 
περιλαμβάνεται η εγκατεστημένη κινητήρια ισχύς η 
οποία δεν σχετίζεται άμεσα με την παραγωγική διαδι¬ 
κασία, καθώς και η ισχύς μηχανολογικής εγκατάστασης 
προορισμένης αποκλειστικά να προστατεύει το περι¬ 
βάλλον από την ασκούμενη δραστηριότητα και 
ββ) οι υπηρεσίες προετοιμασίας (όπως συσκευα- 
σίας και συντήρησης) προς αποθήκευση αγροτικών 
προϊόντων έως 50.000 πι 3 , σύμφωνα με την αριθ. οικ. 
3137/191 /Φ.15/21.3.2012 απόφαση των Υπουργών Ανάπτυ¬ 
ξης, Ανταγωνιστικότητας και Ναυτιλίας, Περιβάλλοντος 
και Κλιματικής Αλλαγής (Β"1048/04.04.2012), όπως ισχύει, 
γ) «Μονάδα τροφίμων οικοτεχνικής παρασκευής»: ο 
χώρος της αγροτικής εκμετάλλευσης ή της αγροτικής 
κατοικίας όπου παρασκευάζονται τρόφιμα οικοτεχνικής 
παρασκευής, 

δ) «Πρωταρχικό συστατικό»: το συστατικό ή τα συ¬ 
στατικά τροφίμου που αντιστοιχούν σε περισσότερο 
από το 50% του τροφίμου αυτού ή τα οποία συνήθως 
συνδέονται από τον καταναλωτή με την ονομασία του 
τροφίμου και για τα οποία,στις περισσότερες περιπτώ¬ 
σεις, απαιτείται ποσοτική αναγραφή. 

ε) «Αγροτική κατοικία»: η ιδιωτική κατοικία του πα¬ 
ραγωγού. 

στ) «Υπεύθυνος μονάδας τροφίμων οικοτεχνικής 
παρασκευής»: Το φυσικό πρόσωπο, επαγγελματίας 
αγρότης που διαθέτει μονάδα τροφίμων οικοτεχνικής 
παρασκευής και είναι υπεύθυνο για την τήρηση των δια¬ 
τάξεων της παρούσας απόφασης και των Καν. 178/2002, 
852/2004 και 1169/2011. 

ζ)Έδρα μονάδας τροφίμων οικοτεχνικής παρασκευής: 
αυτή που θα ορίσει ο παραγωγός στο χώρο της αγρο¬ 
τικής κατοικίας ή/και της αγροτικής εκμετάλλευσης. 

η) «Σημεία διάθεσης»: η έδρα της μονάδας τροφίμων 
οικοτεχνικής παρασκευής, οι περιοδικές τοπικές διορ¬ 
γανώσεις (όπως εμποροπανηγύρεις και δημοτικές εκ¬ 
δηλώσεις), οι λαϊκές αγορές, οι αγορές παραγωγών και 
οι επιχειρήσεις λιανικού εμπορίου και μαζικής εστίασης 

Αρθρο 2 
Αρμόδιες Αρχές 

1. Η Διεύθυνση Προγραμματισμού και Εφαρμογών, του 
Υπουργείου Αγροτικής Ανάπτυξης και Τροφίμων, ορί¬ 
ζεται αρμόδια αρχή για την εποπτεία, την τήρηση και 
τη λειτουργία του Κεντρικού Ηλεκτρονικού Μητρώου 
Οικοτεχνίας (ΚΗΜΟ) σε κεντρικό επίπεδο. 


2. Η Διεύθυνση Ηλεκτρονικής Διακυβέρνησης, του 
Υπουργείου Αγροτικής Ανάπτυξης και Τροφίμων, ορί¬ 
ζεται αρμόδια αρχή για τη δημιουργία του ΚΗΜΟ της 
περ. γ' της παρ. 2 του άρθρου 56 του Ν. 4235/2014. 

3. Οι Διευθύνσεις Αγροτικής Οικονομίας και Κτηνιατρι¬ 
κής (Δ.Α.Ο.Κ.) των Περιφερειακών Ενοτήτων ορίζονται 
αρμόδιες αρχές: 

αα) για τη διαπίστωση της τήρησης των διατάξεων 
της παρ. 1 του άρθρου 4 και της παρ. 5 του άρθρου 5 
και του άρθρου 6, καθώς και για την εξακρίβωση των 
στοιχείων των άρθρων 3, 7 και 8. 

ββ) για την οριστικοποίηση της εγγραφής των ενδι¬ 
αφερομένων στο ΚΗΜΟ ή την απόρριψη της αίτησής 
τους, σύμφωνα με την παρ. 5 του άρθρου 6, 

γγ) τη διενέργεια των ελέγχων του άρθρου 10. 

Άρθρο 3 

Είδη, συσκευασίες και ποσότητες 
τροφίμων οικοτεχνικής παρασκευής 

1. Τα είδη των τροφίμων οικοτεχνικής παρασκευής 
είναι: 

Α. Προϊόντα δημητριακών, ιδίως απλά αρτοσκευάσμα¬ 
τα (π.χ. παξιμάδια κ.τ.λ) και ζυμαρικά με κύριο συστατικό 
το αλεύρι δημητριακών (π.χ. τραχανάς, χυλοπίτες κ.τ.λ). 

Β. Προϊόντα φυτικής προέλευσης με ή χωρίς γλυκα¬ 
ντικές ύλες, ιδίως γλυκά κουταλιού, μαρμελάδες, κομπό¬ 
στες, ζελέ φρούτων, παστέλια με ξηρούς καρπούς,πε¬ 
τιμέζι, μουσταλευριά. 

Γ. Προϊόντα με παρθένα ελαιόλαδα και διάφορα αρω¬ 
ματικά φυτά, μπαχαρικά, αιθέρια έλαια, χυμούς φρούτων 
κ.α. τρόφιμα σε συσκευασία έως δύο (2) λίτρων. 

Δ. Προϊόντα διατηρημένα με αλάτι, ξύδι και λάδι τρό¬ 
φιμα φυτικής προέλευσης, ιδίως επιτραπέζιες ελιές και 
προϊόντα ελιάς αλείμματα, τουρσιά, σάλτσες. 

Ε. Προϊόντα διατηρημένα με ξήρανση τρόφιμα φυτικής 
προέλευσης, ιδίως φρούτα και λαχανικά, ξηροί καρποί, 
όσπρια, αρωματικά φυτά. 

ΣΤ. Προϊόντα με μέλι και ξηρούς καρπούς, αποξηρα¬ 
μένα φρούτα, μαστίχα, κρόκο κ.α. τρόφιμα 

Ζ. Γαλακτοκομικά προϊόντα όπως τυρί, βούτυρο,για¬ 
ούρτι εφόσον πληρούνται οι προϋποθέσεις που ορί¬ 
ζονται στην αριθ. 3724/162303/22.12.14 κοινή υπουργική 
απόφαση (ΦΕΚ 3438/Β72014). 

2. Τα προϊόντα της παρ. 1 μπορούν να διατίθενται σε 
προσυσκευασμένη ή μη μορφή. 

3. Οι ποσότητες των τελικών προϊόντων υπολογίζονται 
με βάση την παραγωγή του πρωτογενούς προϊόντος, 
που αποτελεί το κύριο πρωταρχικό συστατικό του προ¬ 
ϊόντος, από τις καλλιέργειες του παραγωγού σύμφωνα 
με το δεύτερο εδάφιο της περ. β' της παρ. 2 του άρθρου 
56 του Ν. 4235/2014. Δικαίωμα παρασκευής οικοτεχνι- 
κών προϊόντων έχει ο παραγωγός των πρωτογενών 
αγροτικών προϊόντων που αποτελούν το πρωταρχικό 
συστατικό του τελικού προϊόντος. 

4. Είναι δυνατή η συνεργασία δύο ή περισσοτέρων πα¬ 
ραγωγών για την οικοτεχνική παραγωγή συγκεκριμένα: 

Α) παραγωγοί που είναι εγγεγραμμένοι στο ΚΗΜΟ και 
παράγουν το ίδιο πρωτογενές προϊόν, εφόσον ο ένας 
εκ των δύο ή περισσοτέρων αδυνατεί ή δεν επιθυμεί να 
μεταποιήσει το σύνολο της παραγωγής του ως προς το 
πρωτογενές προϊόν, δύναται να παρέχει μέρος ή σύνολο 
του προϊόντος του σε έτερο παραγωγό. Κάθε πράξη 
θα πρέπει να συνοδεύεται από τον νόμο προβλεπόμενα 

δικαιολογητικά όπως τιμολόγια, συμφωνητικά κ.τ.λ. και 
να δηλώνεται στο ΚΗΜΟ το ίδιο έτος κατά το οποίο 
διενεργήθηκε. 

Β) Τα ίδια ισχύουν και στην περίπτωση που ο ένας εκ 
των παραγωγών είναι εγγεγραμμένος στο ΚΗΜΟ ενώ ο 
έτερος ή οι έτεροι δεν είναι. Στην περίπτωση αυτή την 
δήλωση της συνεργασίας την πραγματοποιεί ο εγγε¬ 
γραμμένος. Ο ή οι μη εγγεγραμμένοι υποχρεούται να 
έχουν κάνει δήλωση ΟΣΔΕ και να είναι επαγγελματίες 
αγρότες εγγεγραμμένοι στο ΜΑΑΕ. 

Γ) Στις περιπτώσεις ελέγχων την ευθύνη για την μη 
τήρηση των διατάξεων της παρούσας την φέρουν οι 
λαβόντες το πρωταρχικό προϊόν. 

Δ) Είναι δυνατόν η συνεργασία να πραγματοποιείται 
για περισσότερα του ενός έτους. 

Αρθρο 4 

Οροι και προϋποθέσεις 

μεταποίησης, διακίνησης, διάθεσης και έκθεσης 
των τροφίμων οικοτεχνικής παρασκευής 

1. Μετά την πρωτογενή παραγωγή, σε όλα τα στάδια 
μεταποίησης, μεταφοράς, διάθεσης και έκθεσης των 
τροφίμων οικοτεχνικής παρασκευής, οι μονάδες τρο¬ 
φίμων οικοτεχνικής παρασκευής συμμορφώνονται προς 
τις γενικές απαιτήσεις υγιεινής των κεφαλαίων III έως 
και XII του παραρτήματος II του Καν. (Ε.Ε) 852/2004, 
καθώς και τις διατάξεις των Καν. (Ε.Ε) 178/2002 και στο 
σημείο 2 του άρθρου 3 του Κανονισμού 853/2004. 

2 Ο Ενιαίος Φορέας Ελέγχου Τροφίμων (ΕΦΕΤ) συ¬ 
ντάσσει και εκδίδει Οδηγούς Ορθής Πρακτικής για τις 
Μονάδες τροφίμων οικοτεχνικής παρασκευής, σύμφωνα 
με τις διατάξεις της παρ. 1. 

Αρθρο 5 

Επισήμανση των τροφίμων οικοτεχνικής παρασκευής 

1. Η επισήμανση των προσυσκευασμένων ή μη τροφί¬ 
μων οικοτεχνικής παρασκευής, γίνεται σύμφωνα με τις 
διατάξεις του Καν.(Ε.Ε,) 1169/2011 και του άρθρου 11 του 
Κώδικα Τροφίμων και Ποτών, των Κανόνων ΔΙ.Ε.Π.ΠΥ 
της υπουργικής απόφασης Α2-718/2014 (ΦΕΚ 2090/Β7 
31-7-2014) καθώς με τις κείμενες Εθνικές και Ενωσιακές 
διατάξεις για συγκεκριμένα προϊόντα. 

2. Για τα μη προσυσκευασμένα τρόφιμα οικοτεχνικής 
παρασκευής, είναι υποχρεωτική η αναγραφή σε χω¬ 
ριστή πινακίδα κάθε συστατικού ή τεχνολογικού βοη¬ 
θήματος που απαριθμείται στο παράρτημα II του Καν. 
(Ε.Ε) 1169/2011 ή προέρχεται από ουσία ή προϊόν που 
απαριθμείται στο ίδιο ως άνω παράρτημα, και το οποίο 
προκαλεί αλλεργίες ή δυσανεξίες και χρησιμοποιείται 
στην παραγωγή ή παρασκευή ενός τροφίμου οικοτεχνι- 
κής παρασκευής και εξακολουθεί να υπάρχει στο τελικό 
προϊόν, ακόμη και σε τροποποιημένη μορφή, σύμφωνα 
με την περ. α' της παρ. 1 του άρθρου 44 και την περ. γ' 
της παρ. 1 του άρθρου 9 του Καν. (Ε.Ε )1169/2011. 

3. α) Τα προσυσκευασμένα τρόφιμα οικοτεχνικής πα¬ 
ρασκευής, πέραν των οριζομένων στην παρ. 1, φέρουν 
και τον μοναδικό Αριθμό Εγγραφής του υπεύθυνου της 
μονάδας τροφίμων οικοτεχνικής παρασκευής στο ΚΗΜΟ 
του άρθρου 6 παρ. 5 περ. β'. 

β) Για τα μη προσυσκευασμένα τρόφιμα οικοτεχνικής 
παρασκευής, αναρτάται σε εμφανές σημείο στα σημεία 
διάθεσης, η Βεβαίωση της Εγγραφής (στην οποία ανα¬ 


γράφεται και ο Αριθμός Εγγραφής) του υπεύθυνου της 
μονάδας τροφίμων οικοτεχνικής παρασκευής στο ΚΗΜΟ 
του άρθρο 6 παρ. 5 περ. β'. 

Αρθρο 6 

Έναρξη λειτουργίας μονάδων 
τροφίμων οικοτεχνικής παρασκευής - 
Διαδικασία εγγραφής στο Κεντρικό Ηλεκτρονικό 
Μητρώο Οικοτεχνίας (ΚΗΜΟ) 

1. Σε εφαρμογή της παρ. 2 του άρθρου 6 του Καν. (Ε.Ε) 
852/2004 και της περ. γ' της παρ. 2 του άρθρου 56 του 
Ν. 4235/2014, για την έναρξη λειτουργίας των μονάδων 
τροφίμων οικοτεχνικής παρασκευής απαιτείται η εγγρα¬ 
φή των υπευθύνων των μονάδων αυτών στο Κεντρικό 
Ηλεκτρονικό Μητρώο Οικοτεχνίας (ΚΗΜΟ). 

2. Για την εγγραφή στο ΚΗΜΟ, ο ενδιαφερόμενος 
υποβάλλει ηλεκτρονική Αίτηση Εγγραφής στην Ηλε¬ 
κτρονική Εφαρμογή του ΚΗΜΟ, μέσα από την επίσημη 
ιστοσελίδα του Υπουργείου Αγροτικής Ανάπτυξης και 
Τροφίμων (νννννν.πιίπαρπο.ρΓ). Η Αίτηση Εγγραφής υπέ¬ 
χει θέση υπεύθυνης δήλωσης του Ν. 1599/1986 (Α'75) 
και σε αυτήν οι ενδιαφερόμενοι δηλώνουν τα στοιχεία 
των περ. α' έως και στ' της παρ. 1 του άρθρου 8, που 
καταχωρίζονται στο ΚΗΜΟ, καθώς και ότι τηρούνται οι 
διατάξεις της παρούσας απόφασης. 

3. Η Δ.Α.Ο.Κ. της Περιφερειακής Ενότητας,στην οποία 
πρόκειται να λειτουργήσει η μονάδα τροφίμων οικοτε- 
χνικής παρασκευής (εφεξής αρμόδια Δ.Α.Ο.Κ.) και στην 
οποία έχει ορισθεί υπεύθυνος για το ΚΗΜΟ, ενημερώνε¬ 
ται ηλεκτρονικά μέσω του πληροφοριακού συστήματος 
του ΚΗΜΟ, για την υποβολή της Αίτησης Εγγραφής 
της παρ. 2. 

4. Ο αϊτών υποβάλλει τα δικαιολογητικά του άρθρου 
7 στην αρμόδια Δ.Α.Ο.Κ. μέσα σε δέκα (10) ημέρες από 
την ημερομηνία υποβολής της ηλεκτρονικής Αίτησης 
Εγγραφής. Η αρμόδια Δ.Α.Ο.Κ. διενεργεί αντιπαραβο¬ 
λή των στοιχείων του άρθρου 8 που δηλώνονται στην 
Αίτηση Εγγραφής της παρ. 2 του παρόντος άρθρου, 
με τα στοιχεία του Μητρώου Αγροτών και Αγροτικών 
Εκμεταλλεύσεων (ΜΑΑΕ) του Ν. 3874/2010 (Α'151), όπως 
ισχύει, καθώς και με τα στοιχεία που είναι δηλωμένα 
στο Ολοκληρωμένο Σύστημα Διαχείρισης και Ελέγχου 
(ΟΣΔΕ). 

5. α) Η αρμόδια Δ.Α.Ο.Κ. ενημερώνει τον ενδιαφερό¬ 
μενο με μήνυμα ηλεκτρονικού ταχυδρομείου μέσω της 
Ηλεκτρονικής Εφαρμογής του ΚΗΜΟ, για την έγκριση 
ή μη της Αίτησης Εγγραφής του, μέσα σε είκοσι (20) 
εργάσιμες ημέρες από την υποβολή των δικαιολογητι- 
κών σύμφωνα με την παρ. 4. 

β) Αν η Αίτηση Εγγραφής εγκριθεί, η αρμόδια Δ.Α.Ο.Κ. 
ολοκληρώνει τη διαδικασία εγγραφής του ενδιαφερο¬ 
μένου στο ΚΗΜΟ και με το μήνυμα ηλεκτρονικού τα¬ 
χυδρομείου της περ. α' αποστέλλει και τον μοναδικό 
Αριθμό Εγγραφής του υπεύθυνου της μονάδας. Η αρ¬ 
μόδια Δ.Α.Ο.Κ. εκδίδει έντυπη Βεβαίωση Εγγραφής του 
ενδιαφερομένου, υπογεγραμμένη από τον Προϊστάμενο 
της, στην οποία αναγράφεται και ο μοναδικός Αριθμός 
Εγγραφής του. Ο Αριθμός Εγγραφής είναι εξαψήφιος 
ήτοι ο κωδικός του Νομού και η αύξουσα σειρά εγ¬ 
γραφής σε σύνολο Χώρας, με επιπλέον το γραμματικό 
πρόθεμα ΘΒ. 

γ) Αν η Αίτηση Εγγραφής απορριφθεί, στο μήνυμα 
ηλεκτρονικού ταχυδρομείου της περ. α', η αρμόδια 

Δ.Α.Ο.Κ. γνωστοποιεί στον ενδιαφερόμενο τους λόγους 
για τους οποίους η Αίτηση Εγγραφής απορρίφθηκε, 
καθώς και το δικαίωμα άσκησης ένστασης και τις προ¬ 
θεσμίες υποβολής της, σύμφωνα με το άρθρο 9. 

6. α) Σε περίπτωση παύσης των δραστηριοτήτων της 
μονάδας τροφίμων οικοτεχνικής παρασκευής, ο υπεύ¬ 
θυνος της υποβάλλει με δική του ευθύνη στην αρμόδια 
Δ.Α.Ο.Κ., έντυπη Αίτηση Διαγραφής από το ΚΗΜΟ. 

β) Σε περίπτωση απώλειας της ιδιότητας του επαγ- 
γελματία αγρότη από τον υπεύθυνο της μονάδας τροφί¬ 
μων οικοτεχνικής παρασκευής που είναι εγγεγραμμένη 
στο ΚΗΜΟ, ο υπεύθυνος της υποβάλλει στην αρμόδια 
Δ.Α.Ο.Κ. μέσα σε δέκα (10) εργάσιμες ημέρες από την 
ημερομηνία απώλειας της ως άνω ιδιότητας, έντυπη 
Αίτηση Διαγραφής από το ΚΗΜΟ. 

γ) Σε περίπτωση θανάτου του υπεύθυνου της μονά¬ 
δας τροφίμων οικοτεχνικής παρασκευής, υποβάλλεται 
στην αρμόδια Δ.Α.Ο.Κ. η ληξιαρχική πράξη θανάτου, ο 
υπεύθυνος της μονάδας διαγράφεται από το ΚΗΜΟ και 
η μονάδα τροφίμων οικοτεχνικής παρασκευής διακόπτει 
τη λειτουργία της. 

Αρθρο 7 

Δικαιολογητικά για την έναρξη λειτουργίας 
μονάδων τροφίμων οικοτεχνικής παρασκευής 
και την εγγραφή τους στο ΚΗΜΟ 

1. Τα δικαιολογητικά που υποβάλλει ο ενδιαφερόμε¬ 
νος στην αρμόδια Δ.Α.Ο.Κ. σύμφωνα με την παρ. 4 του 
άρθρου 6 για την έναρξη λειτουργίας της μονάδας τρο¬ 
φίμων οικοτεχνικής παρασκευής και την εγγραφή στο 
ΚΗΜΟ, είναι τα εξής: 

α) βεβαίωση από τα Τμήματα Αγροτικής Ανάπτυξης 
για το ίδιο έτους με το έτος υποβολής της αίτησης 
εγγραφής στο ΚΗΜΟ, που να αποδεικνύει ότι είναι ο 
ενδιαφερόμενος κατά κύριο επάγγελμα αγρότης, 
β) αντίγραφο Δήλωσης Καλλιέργειας του ΟΣΔΕ, του 
ίδιου έτους με το έτος υποβολής της αίτησης εγγραφής 
στο ΚΗΜΟ, 

γ) απόδειξη πληρωμής θ-παραβόλου για την εγγρα¬ 
φή στο ΚΗΜΟ, σύμφωνα με την περ. γ' της παρ. 2 του 
άρθρου 56 του Ν. 4235/2014, 
δ) Δήλωση συμμόρφωσης προς τις απαιτήσεις υγιει¬ 
νής της παρ.1 του άρθρου 4. 

2. Το προσωπικό της μονάδας τροφίμων οικοτεχνικής 
παρασκευής διαθέτει πιστοποιητικά υγείας τα οποία 
φυλάσσονται στην επιχείρηση και είναι στη διάθεση 
των ΔΑΟΚ κατά τον έλεγχο. 

Άρθρο 8 

Στοιχεία που καταχωρούνται στο ΚΗΜΟ 

1. Στο ΚΗΜΟ καταχωρούνται τα εξής: 
α) τα στοιχεία ταυτότητας, ο ΑΦΜ και τα στοιχεία 
επικοινωνίας (ιδίως ταχυδρομική διεύθυνση, τηλέφωνο, 
διεύθυνση ηλεκτρονικού ταχυδρομείου) του υπεύθυνου 
της μονάδας τροφίμων οικοτεχνικής παρασκευής, 
β) η έδρα της αγροτικής εκμετάλλευσης με πλήρη 
στοιχεία ταχυδρομικής διεύθυνσης όπως έχει δηλωθεί 
στο ΜΑΑΕ, 

γ) η έδρα της μονάδας τροφίμων οικοτεχνικής παρα¬ 
σκευής, με πλήρη στοιχεία ταχυδρομικής διεύθυνσης, 
δ) οι καλλιεργούμενες εκτάσεις που είναι εγγεγραμμέ¬ 
νες στο ΟΣΔΕ καθώς είδος - αριθμός ζώων που έχουν 
δηλωθεί στην ΚΒΔ, 


ε) ο αριθμός της εκμετάλλευσης, 
στ) το είδος του αρχικού προϊόντος που χρησιμο¬ 
ποιείται ως πρώτη ύλη και αποτελεί το πρωταρχικό 
συστατικό του τροφίμου οικοτεχνικής παρασκευής και 
η κατά προσέγγιση προβλεπόμενη ποσότητα του λαμ- 
βάνοντας υπόψη τις αποδόσεις της περιοχής, 
ζ) τα είδη οικοτεχνικής παρασκευής του άρθρου 3 και 
η κατά προσέγγιση προβλεπόμενη ποσότητά τους και 
η) οι διενεργηθέντες έλεγχοι από τις αρμόδιες αρ¬ 
χές, οι βεβαιωθείσες παραβάσεις και οι επιβληθείσες 
κυρώσεις. 

θ) ο ή οι παραγωγοί με τους οποίους συνεργάζεται το 
ΑΦΜ αυτών, το πρωταρχικό προϊόν καθώς και η ποσό¬ 
τητα που θα λάβει/παρέχει από/στους συνεργαζόμενους 
παραγωγούς καθώς και τα έτη συνεργασίας των. 

2. Μετά την εγγραφή του υπεύθυνου της μονάδας 
τροφίμων οικοτεχνικής παρασκευής στο ΚΗΜΟ, για 
οποιαδήποτε μεταβολή στα στοιχεία της παρ. 1, ιδίως 
απώλεια της ιδιότητας του επαγγελματία αγρότη, αλ¬ 
λαγή των καλλιεργούμενων εκτάσεων και του είδους 
καλλιέργειας ή του είδους - αριθμούς ζώων, ο υπεύθυ¬ 
νος της μονάδας ενημερώνει εγγράφως την αρμόδια 
Δ.Α.Ο.Κ. και υποβάλλει τα απαραίτητα δικαιολογητικά 
του άρθρου 7, εντός είκοσι (20) ημερών από την πραγμα¬ 
τοποίηση της μεταβολής, για την ενημέρωση του ΚΗΜΟ. 

Οι περιπτώσεις ανωτέρας βίας κι εκτάκτων περιστα¬ 
τικών πρέπει να κοινοποιούνται εγγράφως στις ΔΑΟΚ 
μαζί με τα σχετικά δικαιολογητικά που την ικανοποιούν, 
εντός δέκα (10) εργάσιμων ημερών από τη στιγμή που 
ο υπεύθυνος είναι σε θέση να το πράξει. 

Αρθρο 9 

Υποβολή και εξέταση ενστάσεων 
επί των Αιτήσεων Εγγραφής στο ΚΗΜΟ 

1. Σε περίπτωση απόρριψης της Αίτησης Εγγραφής 
του στο ΚΗΜΟ, ο ενδιαφερόμενος δύναται να υποβάλει 
ένσταση στη Δ.Α.Ο.Κ. στην οποία υποβλήθηκε η Αίτηση 
Εγγραφής στο ΚΗΜΟ, μέσα σε δέκα (10) εργάσιμες ημέ¬ 
ρες από την αποστολή σε αυτόν του μηνύματος ηλεκτρο¬ 
νικού ταχυδρομείου της περ. γ' της παρ. 5 του άρθρου 6. 

2. Η ένσταση συνοδεύεται από τις έγγραφες απόψεις 
του ενδιαφερομένου καθώς και από οποιοδήποτε άλλο 
στοιχείο κρίνει απαραίτητο. 

3. Συστήνεται σε κάθε Περιφερειακή Ενότητα τριμελής 
επιτροπή εξέτασης των ενστάσεων, αποτελούμενη από 
τον προϊστάμενο ενός από τα Τμήματα της Δ.Α.Ο.Κ., 
ως πρόεδρο και δύο (2) γεωτεχνικούς υπαλλήλους της 
αρμόδιας Δ.Α.Ο.Κ. 

4. Έργο της επιτροπής της παρ. 3 είναι: 

α) η εξέταση των δικαιολογητικών που συνοδεύουν 
την Αίτηση Εγγραφής στο ΚΗΜΟ, 
β) η διενέργεια των επιτόπιων ελέγχων, όπου αυτοί 
κρίνονται απαραίτητοι, για την εξακρίβωση των στοι¬ 
χείων των άρθρων 3, 7 και 8, 
γ) η εξέταση των λόγων της ένστασης του ενδιαφε¬ 
ρομένου, των έγγραφων απόψεών του και οποιουδήποτε 
άλλου στοιχείου έχει προσκομίσει. 

δ) η εισήγηση στον Προϊστάμενο της αρμόδιας Δ.Α.Ο.Κ. 
για την αποδοχή ή την απόρριψη της ένστασης. 

5. Μέσα σε πέντε (5) εργάσιμες ημέρες από την ημε¬ 
ρομηνία υποβολής της ένστασης, η αρμόδια Δ.Α.Ο.Κ. 
διαβιβάζει στην επιτροπή της παρ. 3, το φάκελο του 
ενδιαφερομένου. 

6. Η επιτροπή της παρ. 3 συνέρχεται για την εξέταση 
της ένστασης μέσα σε δέκα (10) εργάσιμες ημέρες από 
την ημερομηνία διαβίβασης του φακέλου της ένστασης 
της σε αυτήν, και αφού προβεί σε έλεγχο των δικαιο- 
λογητικών, καλεί τον ενδιαφερόμενο σε ακρόαση προ- 
κειμένου να υποβάλει τις απόψεις του καθώς και τυχόν 
πρόσθετα στοιχεία για την υποστήριξη της ένστασης 
του. Εάν κρίνεται απαραίτητο διενεργεί επιτόπιο έλεγ¬ 
χο εξακρίβωσης των στοιχείων των άρθρων 3, 7 και 8. 

7. Κατόπιν της εξέτασης της ένστασης σύμφωνα με 
την παρ. 6, η επιτροπή συντάσσει μέσα σε δέκα (10) 
εργάσιμες ημέρες, εισήγηση στον Προϊστάμενο της 
αρμόδιας Δ.Α.Ο.Κ., για την έγκριση ή μη της Αίτησης 
Εγγραφής στο ΚΗΜΟ. Η αρμόδια Δ.Α.Ο.Κ. προβαίνει στην 
ολοκλήρωση ή μη της εγγραφής του ενδιαφερομένου 
στο ΚΗΜΟ σύμφωνα με την απόφαση του Προϊσταμέ¬ 
νου της. 

8. Η απόφαση του Προϊσταμένου της αρμόδιας Δ.Α.Ο.Κ. 
της παρ. 7 θεωρείται οριστική, ανέκκλητη και εκτελεστή, 
προσβάλλεται δε στα αρμόδια δικαστήρια σύμφωνα με 
τις κείμενες διατάξεις. 

Αρθρο 10 

Έλεγχοι 

1. Επί των μονάδων τροφίμων οικοτεχνικής παρασκευ¬ 
ής ασκούνται έλεγχοι από τις αρμόδιες Δ.Α.Ο.Κ. για τη 
διαπίστωση της τήρησης των διατάξεων της παρ. 5 του 
άρθρου 5 και του άρθρου 6, καθώς και για την εξακρί¬ 
βωση των στοιχείων των άρθρων 3, 7 και 8. 

2. Οι έλεγχοι της παρ. 1, διενεργούνται μία (1) φορά 
ανά έτος κατά τη διάρκεια της παραγωγής των προϊ¬ 
όντων στο 10%, τουλάχιστον, του συνόλου των μονά¬ 
δων οικοτεχνικής παρασκευής που είναι εγγεγραμμένες 
στο ΚΗΜΟ βάσει εντύπου ελέγχου. Οι αρμόδιες αρχές 
δύνανται να διενεργούν αυτεπάγγελτα ή κατόπιν κα¬ 
ταγγελίας, έκτακτους επιτόπιους ελέγχους καθ' όλη τη 
διάρκεια του έτους. 

3. Οι αρμόδιες Δ.Α.Ο.Κ. τηρούν αρχείο διενεργούμενων 
ελέγχων και επιβολής κυρώσεων για την Περιφερειακή 
Ενότητα αρμοδιότητας τους και καταχωρούν ηλεκτρο¬ 
νικά στο Μητρώο τις παραβάσεις που διαπιστώνουν και 
τις κυρώσεις που επιβάλλουν. Ο Ενιαίος Φορέας Ελέγ¬ 
χου Τροφίμων (ΕΦΕΤ) διαθέτει πρόσβαση στο ΚΗΜΟ 
και καταχωρεί ηλεκτρονικά σε αυτό, τις παραβάσεις 
που διαπιστώνει και τις κυρώσεις που επιβάλλει στις 
μονάδες τροφίμων οικοτεχνικής παρασκευής, σύμφωνα 
με τις διατάξεις του Ν. 4235/2014. 

Αρθρο 11 
Έντυπο Ελέγχου 

της παραγράφου 2 του άρθρου 10 


Α. Γενικά στοιχεία υπευθύνου 
μονάδας τροφίμων οικοτεχνικής παρασκευής 


1) Ονοματεπώνυμο υπευθύνου 

ΝΑΙ 

ΟΧΙ 

2) Βεβαίωση εγγραφής στο Κ.Η.Μ.Ο. 



3) Έδρα οικοτεχνικής μονάδας ίδια 
με τη δήλωση στο Κ.Η.Μ.Ο. 



4) Έδρα αγροτικής εκμετάλλευσης 
και θέσης των αγροτεμαχίων ίδια 
με τη δήλωση στο Κ.Η.Μ.Ο. 




5) Είδος παραγόμενων προϊόντων 
οικοτεχνικής παρασκευής όπως 
δηλώθηκαν στο Κ.Η.Μ.Ο. 



6) Ποσότητες τελικών παραγόμενων 
τροφίμων οικοτεχνικής παρασκευής 
όπως αυτές που δηλώθηκαν στο 
Κ.Η.Μ.Ο. 



7) Προηγούμενες παραβάσεις 
σχετικές με το Κ.Η.Μ.Ο. 



8) Εκπαίδευση υπευθύνου 



8) Λοιπές παρατηρήσεις 




Β) Στοιχεία ελέγχου 

1. Ονοματεπώνυμο ελεγκτών. 

2. Εντολή ελέγχου. 

3. Ημερομηνία ελέγχου. 

Γ. Ευρήματα ελέγχου 

1. Μη συμμορφώσεις που διαπιστώθηκαν κατά τον 
έλεγχο 

2. Χρονοδιάγραμμα υλοποίησης διορθωτικών ενερ¬ 
γειών. 

Αρθρο 12 

Κυρώσεις, επιβολή, είσπραξη 
και απόδοση προστίμων 

1. Κατά τη διενέργεια των ελέγχων του άρθρου 10: 

α) Αν διαπιστωθεί συνέχιση της λειτουργίας της μο¬ 
νάδας τροφίμων οικοτεχνικής παρασκευής μετά την 
απώλεια από τον υπεύθυνο της, της ιδιότητας του επαγ- 
γελματία αγρότη, κατά παράβαση της περ. β' της παρ. 
6 του άρθρου 6, επιβάλλεται πρόστιμο τουλάχιστον 
τριών χιλιάδων (3.000) ευρώ. 

β) Αν διαπιστωθεί συνέχιση της λειτουργίας της μο¬ 
νάδας τροφίμων οικοτεχνικής παρασκευής μετά το θά¬ 
νατο του υπευθύνου της, κατά παράβαση περ. γ' της 
παρ. 6 του άρθρου 6, επιβάλλεται πρόστιμο τουλάχιστον 
τριών χιλιάδων (3.000) ευρώ. 

γ) Αν διαπιστωθεί δήλωση ψευδών στοιχείων της περ. 
ε' του άρθρου 7 και της περ. α' της παρ. 1 του άρθρου 
8, επιβάλλεται πρόστιμο τουλάχιστον πεντακοσίων (500) 
ευρώ. 

δ) Αν διαπιστωθεί δήλωση ψευδών στοιχείων της περ. 
β' της παρ. 1 του άρθρου 8, επιβάλλεται πρόστιμο του¬ 
λάχιστον χιλίων (1.000) ευρώ. 

ε) Αν διαπιστωθεί δήλωση ψευδών στοιχείων των περ. 
γ', δ', ε' και στ' της παρ. 1 του άρθρου 8, επιβάλλεται 
πρόστιμο τουλάχιστον τριών χιλιάδων (3.000) ευρώ. 

Για την επιβολή, την είσπραξη και την απόδοση των 
ως άνω προστίμων, καθώς και για την υποβολή ένστα¬ 
σης των ενδιαφερομένων επί των πράξεων επιβολής 
αυτών, εφαρμόζονται αναλόγως οι διατάξεις των άρ¬ 
θρων 24 και 25 του Ν. 4235/2014. 

2. Αν διαπιστωθεί από τις αρμόδιες αρχές του άρθρου 
2 του Ν. 4235/2014, διάθεση τροφίμων οικοτεχνικής πα¬ 
ρασκευής: 

α) Χωρίς εγγραφή του υπεύθυνου της μονάδας τρο¬ 
φίμων οικοτεχνικής παρασκευής στο ΚΗΜΟ, κατά πα¬ 
ράβαση του άρθρου 6 της παρούσας, 

β) Κατά παράβαση των άρθρων 4 και 5 παρ. 1, 2, 3 
και 4 της παρούσας, εφαρμόζονται οι διατάξεις του 
Ν. 4235/2014. 

3. Οι μονάδες οικοτεχνικής παρασκευής που υποπί¬ 
πτουν πάνω από δύο (2) φορές σε παραβάσεις των 
διατάξεων της παραγράφου 1 και της παραγράφου 2 
περίπτωση α του παρόντος για την οποία επιβλήθηκε 
με διοικητική πράξη πρόστιμο, διαγράφονται οριστικά 
από το ΚΗΜΟ. 

Άρθρο 13 

Η ισχύς της παρούσας αρχίζει από την ημέρα δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2015 

Ο ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 67631/37321 (2) 

Λύση της Δημοτικής Κοινωφελούς Επιχείρησης με 
την επωνυμία «Δημοτική Κοινωφελής Επιχείρηση 
Δήμου Μάνδρας- Ειδυλλίας», με διακριτικό τίτλο 
(Κ.Ε.ΔΗ.Μ.Ε.), μεταφορά του προσωπικού και ανά¬ 
ληψης των δραστηριοτήτων της από το ΝΠΔΔ ΔΟ- 
ΚΑΠΜΕ του Δήμου Μάνδρας - Ειδυλλίας καθώς και 
την ανάληψη από το Δήμο των οφειλών της επιχεί¬ 
ρησης προς το Ελληνικό Δημόσιο, τα Ασφαλιστικά 
Ταμεία και τους εργαζομένους. 

Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 107,109, 225, 238 και 280 
του Ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/Α707-06-2010). 

3. Τις διατάξεις του άρθρου 262 του Ν. 3463/2006 
«Κύρωση του Κώδικα Δήμων και Κοινοτήτων» (ΦΕΚ 114/ 
Α'/8-6-2006), περί λύσης των κοινωφελών επιχειρήσεων. 

4. Τις διατάξεις του άρθρου 10 του Ν. 3584/2007 (ΦΕΚ 
143/ Α728-06-2007). 

5. Τις διατάξεις του άρθρου 26 παρ. 6 του Ν. 3938/2011 
(ΦΕΚ 61/Α731-03-2011). 

6. Τις διατάξεις του άρθρου 43 παρ. 5 του Ν. 3979/2011. 

7. Τις διατάξεις του άρθρου 10 παρ. 1 του Ν. 4071/2012 
(ΦΕΚ 85/Α^/11 -04-2012). 

8. Τ ις διατάξεις του άρθρου 112 του Ν. 3852/2010 όπως 
συμπληρώθηκε με το άρθρο 44 παρ. 4 του Ν. 3979/2011. 

9. Την υπ’ αριθ. 11 Εγκύκλιο του ΥΠ.ΕΣ. (ΑΠ οικ. 4569/ 
27-01-2011). 

10. Τις διατάξεις του άρθρου 16 του Ν. 4147/2013 (ΦΕΚ 
98/Α726-04-2013). 

11. Τ ις διατάξεις του άρθρου 56 του Ν. 4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών». 

12. Την υπ’ αριθ. 4/06-02-2015 πράξη του Υπουργικού 
Συμβουλίου (ΦΕΚ 24/Α706-02-2015) περί αποδοχής πα¬ 
ραίτησης του Γενικού Γραμματέα Αποκεντρωμένης Δι¬ 
οίκησης Αττικής. 

13. Την υπ’ αριθ. 6075/07-08-2009 απόφαση του Γε¬ 
νικού Γραμματέα Περιφέρειας Αττικής (ΦΕΚ 1848/τ.Β7 


03-09-2009) με την οποία συστάθηκε η «Κοινωφελής 
Επιχείρηση Δήμου Μάνδρας» μετά από μετατροπή της 
αμιγούς δημοτικής επιχείρησης «Δημοτική Επιχείρηση 
Ανάπτυξης Δήμου Μάνδρας» η οποία είχε συσταθεί με 
το ΦΕΚ 333 Τ.Β714-05-1996 και τροποποιήθηκε με τις 
υπ’ αριθ. 965/22-03-1999 (ΦΕΚ 439/τ.Β726-04-1999), 3943/ 
21-05-2001 (ΦΕΚ 770 τ.Β'/19-08-2001), 11243/17-01-2002 
(ΦΕΚ 253/τ.Β728-2-2002) αποφάσεις του Γ ενικού Γ ραμ¬ 
ματέα Περιφέρειας Αττικής. 

14. Την υπ’ αριθ. 44457/41285/8-12-2011 απόφαση του 
Γ ενικού Γ ραμματέα Αποκεντρωμένης Διοίκησης Αττικής 
(ΦΕΚ 3165/τ.Β730-12-2011) με την οποία τροποποιήθηκε 
το καταστατικό της «Κοινωφελούς Επιχείρησης Δήμου 
Μάνδρας» ως προς την Σύσταση - Επωνυμία (Επωνυμία 
του Νομικού Προσώπου είναι: ΚΟΙΝΩΦΕΛΗΣ ΕΠΙΧΕΙΡΗΣΗ 
ΔΗΜΟΥ ΜΑΝΔΡΑΣ- ΕΙΔΥΛΛΙΑΣ και ο σύντομος διακρι- 
τός τίτλος Κ.Ε.ΔΗ.Μ.Ε.), τηνΈδρα, τη Νομική Μορφή, τη 
Διάρκεια, τη Διοίκηση και το Σκοπό. 

14. Την με αριθ. 111/2015 απόφαση του Δημοτικού Συμ¬ 
βουλίου του Δήμου Μάνδρας- Ειδυλλίας, περί λύσης της 
δημοτικής κοινωφελούς επιχείρησης με την επωνυμία 
«Δημοτική Κοινωφελής Επιχείρηση Δήμου Μάνδρας-Ει- 
δυλλίας», μεταφοράς του προσωπικού της και ανάληψης 
των δραστηριοτήτων της από το ΝΠΔΔ «ΔΟΚΑΠΜΕ» 
του Δήμου Μάνδρας- Ειδυλλίας, σύστασης θέσεων στον 
ΟΕΥ του ΝΠΔΔ καθώς και την ανάληψη από το Δήμο 
των οφειλών της επιχείρησης προς το Ελληνικό Δη¬ 
μόσιο, τα Ασφαλιστικά Ταμεία και τους εργαζομένους. 

15. Το γεγονός ότι ο Δήμος αφού ελέγξει τους ατο¬ 
μικούς υπηρεσιακούς φακέλους του μεταφερόμενου 

προσωπικού και διαπιστώσει τη συνδρομή όλων των 
απαραίτητων εκ του νόμου προϋποθέσεων για τη νο¬ 
μιμότητα των διαδικασιών της μεταφοράς των εργα¬ 
ζομένων στο ΔΟΚΑΠΜΕ, αποφασίζουμε: 

1) Τη λύση της δημοτικής κοινωφελούς επιχείρησης με 
την επωνυμία «Δημοτική Κοινωφελής Επιχείρηση Δήμου 
Μάνδρας-Ειδυλλίας» με διακριτικό τίτλο «(Κ.Ε.ΔΗ.Μ.Ε.)», 
σε εφαρμογή των διατάξεων του άρθρου 262 του 
Ν.3463/2006 και τη μεταφορά του προσωπικού, μετά 
τον έλεγχο από το Δήμο των ατομικών φακέλων του 
προσωπικού και τη διαπίστωση της συνδρομής όλων 
των απαραίτητων εκ του νόμου προϋποθέσεων για τη 
νομιμότητα των διαδικασιών μεταφοράς στο ΝΠΔΔ 
«ΔΟΚΑΠΜΕ». 

2) Τη μεταφορά και ανάληψη από το Δήμο Μάν¬ 
δρας - Ειδυλλίας των οφειλών της Δημοτικής Κοινω¬ 
φελούς Επιχείρησης Δήμου Μάνδρας-Ειδυλλίας, ποσού 
351.181,06 €προς το Ελληνικό Δημόσιο, τα Ασφαλιστικά 
Ταμεία και τους εργαζομένους, συμπεριλαμβανομένων 
και των δεδουλευμένων αποδοχών του μεταφερόμενου 
προσωπικού. 

ΚΑΛΥΨΗ ΔΑΠΑΝΗΣ 

Από τη λύση της επιχείρησης προκαλούνται οι πα¬ 
ρακάτω δαπάνες σε βάρος του προϋπολογισμού του 
Δήμου οικονομικού έτους 2015: 

• Δαπάνη από την αμοιβή των εκκαθαριστών ποσού 
11.000,00€ πλέον ΦΠΑ, σε βάρος του ΚΑ 10.6142.0003 

• Δαπάνη για τις οφειλές της Κ.Ε.ΔΗ.Μ.Ε. (ΙΚΑ, Δημό¬ 
σιο, και εργαζομένους «δεδουλευμένα έως 31/05/2015») 
ποσού 351.181,06 €, σε βάρος των ΚΑ 80.8111.0001, 
80.8117.0001, 80.8117.0002. Ο Δήμος Μάνδρας - Ειδυλ- 
λίας θα αναλάβει τις όποιες υποχρεώσεις προκύψουν 
μετά τη λύση της εταιρείας και εν συνεχεία την έκθεση 

του εκκαθαριστή, η οποία θα εγκριθεί από το Δημοτικό 
Συμβούλιο. 

Μετά την εκκαθάριση της επιχείρησης όσα περιου¬ 
σιακά στοιχεία απομένουν, περιέρχονται στον Δήμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2015 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 
-♦- 

Αριθμ. 16063/199770 (3) 

Υπέρβαση του ανώτατου ορίου των 60 ημερών κίνησης 
εκτός έδρας, κατά 20 ημέρες για τον υπάλληλο του 
κλάδου ΔΕ Οδηγών που εκτελεί καθήκοντα οδηγού 
του Περιφερειάρχη Θεσσαλίας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΘΕΣΣΑΛΙΑΣ 
ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α'/2010). 

2. Τις διατάξεις του Π.δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεός Ελ¬ 
λάδας» (ΦΕΚ 231/Α'/2010) και ειδικότερα το άρθρο 24 
αυτού. 

3. Τις διατάξεις του άρθρου 56 του Ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» (ΦΕΚ 93/Α'). 

4. Την Πράξη 4 της 6-2-2015 του Υπουργικού Συμβουλίου 
«Αποδοχή παραιτήσεων των Γενικών Γραμματέων των 
Αποκεντρωμένων Διοικήσεων της Χώρας» (ΦΕΚ 24/Α'). 

5. Τις διατάξεις της παρ. 3 του άρθρου 2 του 
Ν. 2685/1999 «Κάλυψη δαπανών μετακινούμενων υπαλ¬ 
λήλων εντός και εκτός της Επικράτειας και άλλες δια¬ 
τάξεις» (ΦΕΚ 35/Α'). 

6. Τις διατάξεις της παρ. 6 του άρθρου 25 του 
Ν. 2738/1999 «Συλλογικές Διαπραγματεύσεις στη Δη¬ 
μόσια Διοίκηση, μονιμοποιήσεις συμβασιούχων αορίστου 
χρόνου και άλλες διατάξεις» (ΦΕΚ 108/Α'). 

7. Τις διατάξεις της παρ. 1 του άρθρου 9 του 
Ν. 3833/2010 «Προστασία της εθνικής οικονομίας - Επεί¬ 
γοντα μέτρα για την αντιμετώπιση της δημοσιονομικής 
κρίσης» (ΦΕΚ 40/Α'). 


8. Τις διατάξεις της παρ.3 του άρθρου 27 του 
Ν. 4024/2011 «Συνταξιοδοτικές ρυθμίσεις, ενιαίο μισθο- 
λόγιο-βαθμολόγιο, εργασιακή εφεδρεία και άλλες δια¬ 
τάξεις εφαρμογής του μεσοπρόθεσμου πλαισίου δημο¬ 
σιονομικής στρατηγικής 2012-2015» (ΦΕΚ 226/Α'). 

9. Τις διατάξεις του Ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(ΦΕΚ 131/Α') και ιδίως της παρ. 2 περ. 0 του άρθρου 5 
και της παρ. 2 περ. β του άρθρου 7. 

10. Την αριθ. 3834/42176/26-3-2015 απόφασή μας με την 
οποία καθορίσαμε το ανώτατο όριο των επιτρεπόμενων 
ημερών κίνησης εκτός έδρας των με οποιαδήποτε σχέ¬ 
ση εργασίας υπαλλήλων της Περιφέρειας Θεσσαλίας 
(ΦΕΚ 636/20-4-2015). 

11. Τα υπ’ αριθ. 2569/14-10-2015 και 2689/30-10-2015 έγ¬ 
γραφα της Περιφέρειας Θεσσαλίας. 

12. Το γεγονός ότι ο υπάλληλος της Περιφέρειας 
Θεσσαλίας, του κλάδου ΔΕ Οδηγών έχει εξαντλήσει 
το ανώτατο όριο των εξήντα (60) εκτός έδρας ημερών, 
ενώ απαιτείται να μετακινηθεί καθημερινά λόγω αυξη¬ 
μένων υπηρεσιακών αναγκών και ιδιαίτερα κατά την 
αντιμετώπιση και αποκατάσταση καταστροφών και την 
προστασία της ζωής και της περιουσίας των πολιτών 
από φυσικές τεχνολογικές και άλλες καταστροφές (κα¬ 
τολισθήσεις, έντονες χιονοπτώσεις, πυρκαγιές, πλημμύ¬ 
ρες όπως οι πρόσφατες στην Σκόπελο και στα ορεινά 
του Ν. Τρικάλων), εκτελούνται καθήκοντα οδηγού του 
Περιφερειάρχη Θεσσαλίας, αποφασίζουμε: 

Αυξάνουμε τον αριθμό μετακίνησης εκτός έδρας πέ¬ 
ραν αυτών που εγκρίθηκαν με την αριθ. 3834/26-3-2015 
απόφασή μας, κατά είκοσι (20) ημέρες για ένα (1) υπάλ¬ 
ληλο της Περιφέρειας Θεσσαλίας, κλάδου ΔΕ Οδηγών 
(καθήκοντα οδηγού Περιφερειάρχη Θεσσαλίας), που 
θα μετακινηθεί εκτός έδρας για τους λόγους που ανα- 
φέρονται στην παρ. 12 του σκεπτικού της παρούσας 
απόφασης. 

Από την παρούσα απόφαση θα προκληθεί για το οι¬ 
κονομικό έτος 2015, δαπάνη ύψους χιλίων εκατόν είκοσι 
ευρώ (1.120,00€), η οποία θα βαρύνει τον Κωδικό Πλη¬ 
ρωμής 2011ΕΠ00620000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Νοεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΗΛΙΑΣ ΤΣΕΛΙΓΚΑΣ 





28070 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννοόπΐ3δίβΓ.θί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02024681 7 1 1 1 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































